Ancient Mystical Order Rosae Crucis

AMORC (wat onder andere staan vir die Ancient Mystical Order of the Rosy Cross of die Ancient and Mystical Order Rosæ Crucis) is 'n Rosekruis-organisasie wat deur Harvey Spencer Lewis in die Verenigde State gestig is in 1915. Dit het losies, afdelings en ander geaffilieerde liggame in verskeie lande. Dit funksioneer as 'n broederlike orde in die mistieke Westerse Esoteriese Tradisie. Geskiedenis Harvey Spencer Lewis het in 1904 die Rosicrucian Research Society gestig. Lewis was 'n advertensie-agent van New York en die stigter van 'n ander groep genaamd die New York Institution for Psychical Research. Hy het die organisasie gestig na 'n reis na Frankryk, en beweer dat hy in Rosekruisisme daar ingewy is in wat hy 'n "ou toring" in Toulouse genoem het. Hy het dit voorgestel as 'n herlewing van die oorspronklike, gedeeltelik mitiese en antieke Rosekruiserorde. Die Ancient Mystical Order of the Rosy Cross (AMORC) is in 1915 gestig. Lewis was die "imperator" van die groep. Die groep het later na San Francisco, Tampa en San Jose verhuis; dit sou sy wêreldhoofkwartier in laasgenoemde vestig. Die hoofkwartier daar sluit 'n museum, 'n planetarium en 'n tempel in. Die groep was suksesvol in die VSA, wat gelei het tot die stigting van verskeie takke in Europa, wat meestal onafhanklik van die hooftak van AMORC was. Verskeie van hierdie groepe sou later in hul eie organisasies skeur, maar Lewis het die belangrike Franse tak van AMORC aan die ouer gekoppel gehou deur met Jeanne Guesdon saam te werk. Lewis is in 1939 oorlede. Ná sy dood is Lewis opgevolg deur sy seun, Ralph Maxwell Lewis. Ralph Lewis het in 1987 gesterf, opgevolg deur Gary L. Stewart; Stewart was jonk, op 34, maar kon verkies word met die ondersteuning van die leier van die magtige Franse tak, Raymond Bernard. Stewart het egter later met die AMORC-raad van direkteure gesrty, en is in 1990 uit die organisasie gedryf; hy sou later 'n splintergroep, die Confraternity of the Rose Cross, op die been gebring het. Bernard het hom ook van AMORC gedistansieer en self baie ander groepe gestig. Stewart is as imperator vervang deur Bernard se seun Christian Bernard. Hy is in 2019 as imperator deur Claudio Mazzucco vervang. Vanaf 1995 het die groep berig dat dit 1 200 losies in 86 lande gehad het, met 250 000 lede wat in 1990 aangemeld is. Leerstellings Baie aspekte van sy leerstellings en simboliek is geneem van ander okkultiese groepe wat H. Lewis gereeld besoek het. Die belangrikste hiervan is die Ordo Templi Orientis, gelei deur Aleister Crowley. Ander simbole van AMORC is uit ander publikasies geneem. Alhoewel dit oorwegend Rosekruisers is, bevat sommige latere AMORC-grade ook neo-Templar-elemente. Die simbool van die groep is 'n rooi roos op 'n goue kruis, met die kruis wat die konsepte van dood en opstanding verteenwoordig en die roos wat liefde sowel as geheimhouding voorstel. Saam verteenwoordig hulle die gebruik van reïnkarnasie wat na volmaaktheid vorder. Die embleem van die groep, die Rose Cross, is geneem uit 'n tydskrif wat deur Crowley (Equinox III) bestuur is. Die groep hou vol dit is nie 'n godsdiens nie, maar sê eerder dat dit lede het (wat dit "studente" noem) van baie verskillende godsdienstige oorspronge. Sien ook Orde van die Rosekruis Verwysings Verdere leeswerk Bogdan, Henrik; Hammer, Olav, reds. (2016). Western Esotericism in Scandinavia. Brill Esotericism Reference Library (in Engels). Boston: BRILL. ISBN 978-90-04-30241-9. ISSN 2468-3566. Chantin, Jean-Pierre, red. (2001). Les Marges du christianisme: "Sectes", dissidences, ésotérisme. Dictionnaire du monde religieux dans la France contemporaine (in Frans). Paris: Éditions Beauchesne. ISBN 978-2-7010-1418-0. Introvigne, Massimo (2005). "Rosicrucianism III: 19th-20th Century". Dictionary of Gnosis & Western Esotericism. Leiden; Boston: BRILL. ISBN 978-90-04-14371-5. Lewis, James R., red. (2006). The Order of the Solar Temple: The Temple of Death. Controversial New Religions (in Engels). Aldershot: Ashgate Publishing. ISBN 978-0-7546-5285-4.